Trelis/gawiki huggingface dataset:
Milan Baroš. Is imreoir sacair é Milan Baroš (r.28 Deireadh Fómhair, 1981, i Vigantice, Poblacht na Seice), atá ag imirt faoi láthair le Lyon sa Fhrainc. D'imir sé le Banik Ostrava ó 1998 go dtí 2001, sular bhog sé go dtí Liverpool Football Club sa bhliain 2002. D'imir sé leis an bhfoireann seo idir 2002 agus 2005. Tar éis dó Liverpool a fhágáil, chaith sé dhá bhliain ag imirt le hAston Villa.
Staid Luzhniki. Is staid na foirne sacair Torpedo Moskvá í Staid Luzhniki, atá suite i Moscó, an Rúis. Is é 78,360 toilleadh an staid. Is ann a imríodh cluiche ceannais an Champions League sa bhliain 2008, ina raibh an bua ag Manchester United. Eagraíodh na Cluichí Oilimpeacha sa staid céanna sa bhliain 1980.
Johan Elmander. Is iarimreoir sacair é Johan Erik Calvin Elmander (r.27 Bealtaine, 1981 in Alinsås, an tSualainn). Tosaí láir atá ann. D'imir sé le Feyenoord ó 2000 go 2004. Roimhe sin, d'imir sé le Brondby IF agus Toulouse. D'imir sé le Bolton Wanderers sna blianta 2008-2011 agus ansin chaith sé trí bliana le Galatasaray. Thug Galatasaray ar iasacht é go Norwich ar feadh bliana (don séasúr 2013-2014). An sin chuaigh sé go Brøndby IF agus Ögryte IS.
Jermaine Jenas. Is imreoir sacair Sasanach é Jermaine Anthony Jenas (r.18 Feabhra, 1983 i Nottingham, Sasana). Imríonn sé faoi láthair le Tottenham Hotspur. D'imir se le Nottingham Forest roimhe sin. Roimhe sin, d'imir se le Newcastle United ó 2002 go 2005.
Anhui. Cúige is ea Anhui (Sínis: 安徽省, Pinyin: "Ānhuī Shěng") i nDaon-Phoblacht na Síne. Tá an cúige suite in oirthear na tíre.
Tíreolaíocht.
Cathracha is mó daonra:
Rannta rialacháin.
Tá an Chúige Anhui roinnte ina 16 roinnt ar leibhéal an mhaoracht (Béarla: "prefecture"), mar a leanas seo:
Fujian. Cúige is ea Fujian (Sínis: 福建省, Pinyin: "Fújiàn Shěng") i nDaon-Phoblacht na Síne. Tá an cúige suite in oirdheisceart na tíre.
Rannta rialacháin.
Tá an Chúige Fujian roinnte ina naoi roinnt ar leibhéal an mhaoracht (Béarla: "prefecture"), mar a leanas seo:
Gansu. Cúige is ea Gansu (Sínis: 甘肃省, Pinyin: "Gānsù Shěng") i nDaon-Phoblacht na Síne. Tá sé suite i dtuaisceart na tíre. Tá tuairim is 30 milliún duine ina gcónaí ann. Is Han iad breis is 90% díobh.
Rannta rialacháin.
Tá an Chúige Gansu roinnte ina 14 roinnt ar leibhéal an mhaoracht (Béarla: "prefecture"), mar a leanas seo:
Guangdong. Cúige is ea Guangdong (Sínis: 广东省, Pinyin: "Guǎngdōng Shěng") i nDaon-Phoblacht na Síne. Tá an cúige suite i ndeisceart na tíre. Is é Guangzhou an chathair is mó sa chúige agus is é an phríomhchathair é chomh maith.
Rannta rialacháin.
Tá an Chúige Anhui roinnte ina shé roinnt déag ar leibhéal an mhaoracht (Béarla: "prefecture"), mar a leanas seo:
Guizhou. Cúige is ea Guizhou (Sínis: 贵州省, Pinyin: "Guìzhōu Shěng") i nDaon-Phoblacht na Síne. Tá an cúige suite i ndeisceart na tíre.
Rannta rialacháin.
Tá an Chúige Guizhou roinnte ina 9 roinnt ar leibhéal an mhaoracht (Béarla: "prefecture"), mar a leanas seo:
Hainan. Cúige agus oileán is ea Hainan (Sínis: 海南省, Pinyin: "Hǎinán Shěng") i nDaon-Phoblacht na Síne. Tá an cúige suite i ndeisceart na tíre.
Rannta rialacháin.
Tá an Chúige Hainan roinnte ina 18 roinnt ar leibhéal an mhaoracht (Béarla: "prefecture"), mar a leanas seo:
Jiangxi. Cúige is ea Jiangxi (Sínis: 江西省, Pinyin: "Jiāngxī Shěng") i nDaon-Phoblacht na Síne. Tá an cúige suite i ndeisceart na tíre.
Hunan. Cúige is ea Hunan (Sínis: 湖南省, Pinyin: "Húnán Shěng") i nDaon-Phoblacht na Síne. Tá an cúige suite i ndeisceart na tíre.
Yunnan. Cúige is ea Yunnan (Sínis: 云南省, Pinyin: "Yúnnán Shěng") i nDaon-Phoblacht na Síne. Tá an cúige suite i ndeisceart na tíre.
Sichuan. Cúige is ea Sichuan (Sínis: 四川, Pinyin: "Sìchuān") i nDaon-Phoblacht na Síne. Tá an cúige suite i ndeisceart na tíre.
Zhejiang. Cúige is ea Zhejiang (Sínis: 浙江, Pinyin: "Zhèjiāng") i nDaon-Phoblacht na Síne. Tá cúige suite in oirthear na tíre, agus is é Hangzhou (Sínis: 杭州, pinyin: Hángzhōu) príomhbhaile, suite i dtuaisceart an cúige.
Jiangsu. Cúige is ea Jiangsu (Sínis: 江西省, Pinyin: "Jiāngsū") i nDaon-Phoblacht na Síne. Tá an cúige suite in oirthear na tíre.
Shandong. Cúige is ea Shandong (Sínis: 山东, Pinyin: "Shāndōng") i nDaon-Phoblacht na Síne. Tá an cúige suite in oirthear na tíre.
Jilin. Cúige is ea Jilin (Sínis: 吉林, Pinyin: "Jílín") i nDaon-Phoblacht na Síne. Tá an cúige suite in oirthuaisceart na tíre.
Liaoning. Cúige is ea Liaoning (Sínis: 辽宁, Pinyin: "Liáoníng") i nDaon-Phoblacht na Síne. Tá an cúige suite in oirthuaisceart na tíre.
Heilongjiang. Cúige is ea Heilongjiang (Sínis: 黑龙江省, Pinyin: "Hēilóngjiāng Shěng") i nDaon-Phoblacht na Síne. Tá an cúige suite in oirthuaisceart na tíre.
Rannta rialacháin.
Tá an Chúige Heilongjiang roinnte ina 13 roinnt ar leibhéal an mhaoracht (Béarla: "prefecture"), mar a leanas seo:
Qinghai. Cúige is ea Qinghai (Sínis: 青海, Pinyin: "qīnghǎi") i nDaon-Phoblacht na Síne. Tá Gansu, an Tibéid, Sichuan agus Xinjiang suite in aice leis.
Hubei. Cúige is ea Hubei (Sínis: 湖北, Pinyin: "Húběi") i nDaon-Phoblacht na Síne. Tá an cúige suite i lár na tíre.
Rannta rialacháin.
Tá an Chúige Hubei roinnte ina 13 roinnt ar leibhéal an mhaoracht (Béarla: "prefecture"), mar a leanas seo:
Henan. Cúige is ea Henan (Sínis: 河南, Pinyin: "Hénán") i nDaon-Phoblacht na Síne. Tá an cúige suite i lár na tíre.
Stair.
Ar an 7/8 Lúnasa 1975 theip ar Dhamba Banqiao i Henan, agus tíofún agus fronta fuar ag bualadh lena chéile. An teip dhamba ba mhó ariamh a bhí ann: Fuair tuairim is 26,000 duine bás sna tuilte féin agus d'éag b'fhéidir 100,000 nó 200,000 sa ghorta agus galair a tháinig ina dhiaidh.
Tharla an tubaiste Banqiao le linn Réabhlóid Chultúrtha na Síne. Coinníodh an tubaiste ina rún daingean go dtí 1987.
Rannta rialacháin.
Tá 18 maoracht i gCúige Henan (Béarla: "prefecture"), mar a leanas:
Hebei. Cúige is ea Hebei (Sínis: 河北省, Pinyin: "Hébĕi") i nDaon-Phoblacht na Síne. Tá an cúige suite i dtuaisceart na tíre.
Rannta rialacháin.
Tá an Chúige Hebei roinnte ina 11 roinnt ar leibhéal an mhaoracht (Béarla: "prefecture"), mar a leanas seo:
Shanxi. Cúige is ea Shanxi (Sínis: 山西省, Pinyin: "Shānxī Shěng") i nDaon-Phoblacht na Síne. Tá an cúige suite i dtuaisceart na tíre.
Shaanxi. Cúige is ea Shaanxi i nDaon-Phoblacht na Síne. 37,050,000 an daonra atá ag an gcúige suite i dtuaisceart na tíre.
Ar 23 Eanáir 1556, bhuail crith talún ollmhór Cúige Shaanxi.
Féach freisin.
Crith talún Shaanxi, 1556
Corn an Domhain sa Rugbaí. Comórtas idirnáisiúnta rugbaí is ea Corn an Domhain sa Rugbaí, an príomhchomórtas rugbaí sa domhan. Bronntar Corn William Webb Ellis ar na buaiteoirí.
Bhuaigh An Afraic Theas an t-eagrán de Chorn an Domhain sa bhliain 2019, agus arís sa Fhrainc sa bhliain 2023.
Ráth Droma. Sráidbhaile in Éirinn is ea Ráth Droma. Tá an sráidbhaile suite in oirthear na tíre i gContae Chill Mhantáin. Tá Ráth Droma suite i ngleann na hAn Abhainn Mhór. Bhí 1,586 ina gcónaí ann sa bhliain 2022.
Rugadh an polaiteoir Charles Stewart Parnell i Ráth Droma agus tá músaem ann atá tiomnaithe dó. Ba as Ráth Droma í Anne Devlin, Poblachtach agus bean tí do Robert Emmet.
Na Clocha Liatha. Baile in Éirinn is ea na Clocha Liatha. Tá an baile suite in oirthear na tíre i gContae Chill Mhantáin. Bhí timpeall ar 18,140 duine sna Clocha Liatha sa bhliain 2016.
An tInbhear Mór. Is baile í An tInbhear Mór (Béarla: "Arklow") atá suite in oirdheisceart Contae Chill Mhantáin i bPoblacht na hÉireann. Is baile cois fharraige í atá suite ar bhruach abhainn Abhóca. Tagann ainm an bhaile ón inbhear leathan ag béal na habhann. Lonnaigh na Lochlannaigh ar an mbruach thuaidh den abhainn sa 9ú haois agus tagann an logainm Bhéarla "Arklow" ón lonnaíocht seo. 
Tá a lán maidir le hiascaireacht le déanamh leis an mbaile seo. Tógadh an 'Asgard II' anseo.
Bunaíodh an chéad stáisiún bád tarrthála in Éirinn san Inbhear Mór ar 30 Samhain 1826.
Áth an tSléibhe. Baile beag in Éirinn is ea Áth an tSléibhe. Tá an baile suite in iarthar na tíre i gContae Luimnigh.
An Cheapach Mhór. Baile beag in Éirinn is ea An Cheapach Mhór ("Cappamore" as Béarla). Tá an baile suite in iarthar na tíre i gContae Luimnigh agus 20 nóiméad ó gCathair Luimnigh. Is paróiste in Ard-Deoise Chaisil agus Imligh í freisin.
Suíomh agus áiseanna.
Tá an baile suite ar an mbóthar réigiúnach R505 in aice leis na Sléibhte Eibhlinne agus tá sé timpeall 23 km ó gcathair Luimnigh. Tá feirmeoireacht tábhachtach do geilleagar na háite, go háirithe an tionscal déiríochta. Tá roinnt tithe tábhairne agus siopaí grósaeireachta ag an baile freisin. Is iad na seirbhísí eile le fáil ná neachtlainnín, siopa geallghlacadóra agus clinic tréidliachta.
Eagraítear Taispeántas Talmhaíochta sa Cheapach Mhór gach samhradh a mheallann a lán turasóirí don bhaile. 
Scoileanna.
Tá trí scoil náisiúnta sa pharóiste: Scoil Náisiúnta Béal Átha Bó, Scoil Náisiúnta Toinn an Tairbh, agus Scoil Chaitríona. Tá meánscoil amháin ann freisin, Pobailscoil Mhicíl. 
Stair.
Cuireann An Gorta Mór isteach go mór ar an gceantair. Chaill an paróiste leath a dhaonra.
Daoine.
Is as Drom Saileach sa Cheapach Mhór é John Hayes, iarimreoir rugbaí. Bhuaigh sé Corn na hEorpa le foireann na Mumhan sna blianta 2006 agus 2008 agus Comórtas na Sé Náisiún le foireann na hÉireann sa bhliain 2009.
Cill Mocheallóg. Baile in Éirinn is ea Cill Mocheallóg. Tá an baile suite in iarthar na tíre i gContae Luimnigh.
Stair.
Thóg Mocheallóg cill ar an gcnoc taobh thiar thuaidh de bhaile an lae inniu, go luath san seachtú haois. Tá an fothrach di fós ann.
Cromadh. Baile in Éirinn is ea Cromadh. Tá an baile suite in iarthar na tíre i gContae Luimnigh.
Faing. Baile in Éirinn is ea Faing, suite in iarthar na tíre i gContae Luimnigh.
Stair.
Bhíodh cuan dóibh in inbhear na Sionainne i bhFaing, Contae Luimnigh nó áit tuirlingthe muireitleán. Bhí ról lárnach ag Foynes maidir le heitiltí paisinéirí trasatlantacha tráchtála a bhunú.
Cuireadh tús leis an gcéad seirbhís trasatlantach sa bhliain 1939. Ar 28 Meitheamh 1939, thuirling Eitilt 607A "Yankee Clipper" de chuid Pan American i bport na mbád eitilite i bhFaing, Contae Luimnigh.
Garraí Uí Spealáin. Baile in Éirinn is ea Garraí Uí Spealáin. Tá an baile suite in iarthar na tíre i gContae Luimnigh.
Tobar Phádraig. Baile in Éirinn is ea Tobar Phádraig. Tá an baile suite in iarthar na tíre i gContae Luimnigh.
An tOspidéal. Baile in Éirinn is ea An tOspidéal (Sean-ainm: "Ospidéal Ghleann Áine"). Tá an baile suite in iarthar na tíre i gContae Luimnigh.
Bord Soláthair an Leictreachais. Comhlacht stát-tionscanta in Éirinn is ea Bord Soláthair an Leictreachais nó BSL. Bunaíodh é chun maoirseacht a dhéanamh ar chur an fáil an leictreachas ó bhliain a bhunaithe i 1927. 
Is grúpa cuideachtaí leathstáit é anois, lena n-áirítear Líonraí BSL, Electric Ireland, BSL Idirnáisiúnta agus Líonraí Leictreachais Thuaisceart Éireann. Níl monaplacht ag BS sa mhargadh leictreachais i bPoblacht na hÉireann. Sa bhliain 2016, bhí 95% den chomhlacht faoi úinéireacht an stáit agus an chuid eile mar scaireanna ag fostaithe an chomhlachta.
Stair.
Nuair a bunaíodh Saorstát Éireann, ba léir an gá a bhí le forbairt fuinnimh agus cumhachta le cur le forbairt thionsclaíoch an stáit. Chuir innealtóir Éireannach, an Dr. Thomas A. McLoughlin, plean faoi bhráid an Rialtais chun damba a thógáil ar Abhainn na Sionainne agus stáisiún giniúna leictreachais a thógáil ag Ard na Croise chun leas a bhaint as cumhacht an uisce. Ba dhána an togra a bhí á mholadh, ach glacadh leis agus ceapadh an comhlacht Gearmánach "Siemens-Schuckert" chun an togra a chur i gcrích i 1925. Tosaíodh ar an obair thógála i Meán Fómhair na bliana sin.
Nuair a bhí Scéim na Sionainne á tógáil, ritheadh Acht Bhord Soláthair an Leictreachais tríd an Oireachtas ar mhaithe le bunú Bhord Soláthair an Leictreachais, a bhí le bheith ina chomhlacht corparáideach chun rialáil agus forbairt a dhéanamh ar líonra leictreachais na hÉireann. Achtaíodh an tAcht Leictreachais (Soláthar), 1927, ar an 28 Bealtaine 1927.  Chuir an tAcht seo Bord Soláthair an Leictreachais ar bun. Faoin Acht seo, cheap an Rialtas céad chomhaltaí an Bhoird; Cathaoirleach lánaimseartha agus seisear ball eile. 
Bhí sé de dhúshlán roimh an gcomhlacht nua comhordú a dhéanamh ar chur ar fáil an leictreachais go náisiúnta, ó bhí breis is 300 soláthraí éagsúil bainteach le soláthar leictreachais in Éirinn ag an am, lenar áiríodh údaráis áitiúla agus gnólachtaí móra. Aistríodh a gcúraimí siúd go rathúil go dtí an comhlacht nuabhunaithe, de réir a chéile.
Ar an 5 Samhain 1946. thosaigh an scéim leictriú na tuaithe i gCill Shalcháin, Contae Bhaile Átha Cliath.
Foinsí Fuinnimh an Chomhlachta.
I measc na bhfoinsí fuinnimh neamh-in-athnuaite lena gcuireann BSL cumhacht ar fáil don phobal, tá móin, gual, ola, agus gás. Is iad na foinsí in-athnuaite ná uisce agus gaoth.
Rannóga an Chomhlachta.
Giniúint Cumhachta BSL.
Déanann an rannóg seo riaradh ar stáisiúin giniúna an chomhlachta, ag a bhfuil toilleadh suiteáilte iontu d'iomlán 4651MW.
Soláthar Custaiméirí BSL.
Cuireann siad seo soláthar leictreachais ar fáil do bhreis is dhá mhilliún custaiméir in Éirinn, ar custaiméirí miondíola tís iad a bhformhór, de réir téarmaí a bhíonn ceadaithe ag an gCoimisiún um Rialáil Fuinnimh
Líonraí BSL.
Tá an líonra tarchurtha ard-voltais faoi úinéireacht na rannóige seo de BSL.
BSL Idirnáisiúnta.
Is ionann seo agus an chuid idirnáisiúnta de ghnó an chomhlachta. Bíonn an rannóg seo san iomaíocht don obair a bhíonn á tairiscint go hidirnáisiúnta do chomhlachtaí fuinnimh éagsúla.
Bord agus Bainistíocht BSL.
Seo rannóg lucht riartha an chomhlachta i gcoitinne.
Cumann Treodóireacht na hÉireann. Is eagraíocht náisiúnta é Cumann Treodóireacht na hÉireann (CTÉ) atá dírithe ar an treoleanúint in Éirinn. Is ball foirfe den Chónaidhm Treodóireachta Idirnáisiúnta é.
Pat Scully. Is traenálaí agus iarimreoir peile é Pat Scully (r.23 Meitheamh, 1970 i Baile Átha Cliath, Éire). D'imir sé peil le Southend United agus Huddersfield roimhe sin, agus le Shelbourne ó 1996 go 2001. 
D'imir sé le Shamrock Rovers agus Drogheda United ó 2001 go 2003. 
Bhí sé ina thraenálaí le Kilkenny City sa bhliain 2005. D'oibrigh sé le Shamrock Rovers ó 2006 go 2008.
Baile Iúiliáin. Sráidbhaile i gContae na Mí is ea Baile Iúiliáin ("Julianstown" as Béarla). Tá sé suite in aice an bhóthair réigiúnaigh, R132, gar do Droichead Átha, ar bhruach na hAiní. Troideadh Cath Bhaile Iúliáin ann i 1642 i rith Éirí Amach 1641.
Michael Phelps. Is snámhóir Meiriceánach é Michael Fred Phelps (a rugadh ar 30 Meitheamh, 1985 i mBaltimore, Maryland). 
Bhuaigh Phelps ocht mbonn óir sna Cluichí Oilimpeacha i mBéising sa bhliain 2008. Sháraigh sé curiarracht Mark Spitz, snámhóir Meiriceánach eile, a bhuaigh seacht mbonn óir i München sa bhliain 1972. Fuair Phelps cúig bhonn i gcomórtais aonair agus trí cinn eile i rásaí sealaíochta.
Fuair Phelps sé bhonn óir agus dhá bhonn cré-umha san Cluichí Oilimpeacha san Aithin sa bhliain 2004.
Snámh.
Meastar go bhfuil rath ar an snámh ag Phelps toisc gnéithe éagsúla dá chorp a bheith as an ngnáth. Ceann acu seo ná go bhfuil réise láimhe níos faide ná an gnáth aige, agus í geall le 8cm níos faide ná a airde. 
Gné eile a deirtear a chuidigh le rath Michael Phelps sa snámh ab ea a cholainn atá níos faide ná an gnáth agus go bhfuil a chosa ábhairín gearr.
Tagairtí.
Tom Daley (tumadóir). Is tumadóir Sasanach é Thomas Robert Daley (a rugadh ar 21 Bealtaine 1994 i bPlymouth, Sasana). Tá dhá bhonn cré-umha Oilimpeach buaite aige.
Alice in Wonderland (scannán 1985). Scannán teilifíse ó 1985 is ea Alice in Wonderland.
Didier Zokora. Is imreoir sacair é Déguy Alain Didier Zokora a rugadh ar 14 Nollaig 1980 in Abidjan, An Cósta Eabhair). Agus é ag imirt le Sevilla sa Spáinn, fuair sé geansaí uimhir a hocht. D'imir sé le Tottenham Hotspur sa Premier League roimhe sin agus le Saint-Etienne sa Ligue 1 roimhe. Sa bhliain 2015 chuaigh sé le FC Pune City in Ard-Sraith na hIndia. D'imir sé le foireann náisiúnta an Chósta Eabhair. Imreoir cosanta lár páirce atá in Didier Zokora.
Baile Mhic Gormáin. Is sráidbhaile i gContae na Mí é Baile Mhic Gormáin ("Gormanstown" as Béarla). Tá stáisiún traenach ann, a osclaíodh i 1845.
Einsím. Is bithmhóilíní iad na heinsímí le héifeacht chatalaíoch (.i. méadaíonn siad ráta imoibrithe ceimiceacha). Is próitéiní iad an chuid is mó de na heinsímí. 
In imoibrithe einsímeacha, glaoitear substráití ar na móilíní ag tús an phróisis, agus tiontaíonn an einsím iad go móilíní éagsúla, na táirgí.
Gilmore Girls. Sraith theilifíse Meiriceánach de chuid "The WB" is ea The Gilmore Girls. (2000 - 2007)
Gwen Stefani. Is amhránaí Meiriceánach í Gwen Renée Stefani (a rugadh ar 3 Deireadh Fómhair 1969). Is breitheamh í ar "The Voice".
Gradaim agus ainmniúcháin.
Tá 48 gradam buaite ag Stefani. Tá 126 ainmniúchán faighte aici.
Growing Pains. Ba chlár teilifíse Meiriceánach é Growing Pains (24 Meán Fómhair 1985 - 25 Aibreán 1992).
The Brady Bunch. Clár teilifíse is ea The Brady Bunch (1969 – 1974).
Alexandre Despatie. Is iar-thumadóir Ceanadach as Québec é Alexandre Despatie (a rugadh ar 8 Meitheamh 1985 in Montreal). D'éirigh sé as an tumadóireacht sa bhliain 2013.
Leabharlann an Chreidimh. Tá Leabharlann an Chreidimh (Béarla: "Central Catholic Library") suite i mBaile Átha Cliath, ag 74 Cearnóg Mhuirfean. 
Tá thart ar 70,000 leabhar agus tréimhseachán sa Leabharlann a bhaineann leis an gCríostaíocht, le reiligiún agus ábhair ghaolmhara. Is féidir na leabhair sa Seomra Iasachta a thógáil ar iasacht. Ní féidir na leabhair ins na Bailiúcháin Speisialta a thógáil ar iasacht, áfach — déantar iad a léamh taobh istigh de Sheomra Léitheoireachta na Leabharlainne. Tá seirbhís chóipeála ar fáil.
Tá an Leabharlann oscailte don phobal Luan-Satharn, 11.00-18.00. Tugtar comhairle don chuairteoir maidir le húsáid na Leabharlainne. Tá saor cead isteach chuig an Leabharlann.
Liosta tíortha de réir OTI. Is liosta tíortha de réir OTI (Olltáirgeacht intíre) é seo. Is liosta de réir "OTI ainmniúla ()" atá anseo, le ciall go dtomhaistear an OTI de gach tír de réir a fiúntas i ndollair SA, i gcomórtas le hí a thomhas de réir na méide éarraí is féidir leis an OTI san iomlán a íoc sa tír féin, ar a dtugtar "OTI" "chothroime cumhachta ceannaíochta ()".
John Boyle O'Reilly. File, úrscéalaí agus gníomhaí ar son na hÉireann ab ea John Boyle O’Reilly as Contae na Mí (a rugadh ar 28 Meitheamh 1844 agus a d’éag ar 10 Lúnasa 1890). 
Éire agus Sasana.
Fínín, agus de bharr a bhallraíocht i mBráithreachas na Poblachta, gabhadh é sa bhliain 1866. Caitheadh é i bPríosún i mBaile Átha Cliath ar dtús agus ansin Sasana. 
Astráil.
In aimsir na bhFíníní sna 1860idí, gearradh téarmaí fada príosúnachta ar na céadta acu siúd a bhí páirteach san eagraíocht. Iadsan ar gearradh téarma níb fhaide ná seacht mbliana orthu, díbríodh go dtí an Astráil iad.
Cuireadh O'Reilly sall go dtí an Astráil mar phríosúnach, áit a chaitheamh i bPríosún Fremantle é in iarthar na hAstráile. 
Tar éis eachtraí go leor, d’éirigh leis éalú agus a bhealach a dhéanamh go dtí na Stáit Aontaithe. Ba é duine de bhuíonn fíorbheag a d’éirigh leofa éalú as an Astráil.
Na Stáit Aontaithe.
Nuair a d’éirigh leis éalú go dtí Stáit Aontaithe Mheiriceá. chuir sé faoi i mBostún. 
Ag obair mar iriseoir dó leis an nuachtán "The Pilot," scaip a cháil agus bhain sé cumhacht mhór amach i measc an phobail Éireannach a bhí ann. Scríobh sé cuid mhaith leabhair idir filíocht, úrscéalta agus cúrsaú reatha agus bhí tóir air mar léachtóir freisin.
An Tarrtháil "Catalpa".
Chuir na Fíníní a bhí fós sa bpríosún litir chuig O’Reilly ("glór ón tuama” mar a thug siad air) ag impí air cabhrú leo éalú. Chuaigh seisean agus John Devoy, duine eile de cheannairí na bhFíníní sna Stáit Aontaithe, i mbun oibre. Bailíodh airgead i Meiriceá agus san Astráil chun na seisear a tharrtháil.
=&gt; Príomhalt: An Tarrtháil "Catalpa"
Bás.
Bhí a bhás conspóideach go leor ós rud é gur thóg sé piollairí le hoíche mhaith chodlata a bheith aige. Thóg sé ródháileog is cosúil, de thaisme b'fhéidir, agus bhuail taom croí é, ach dúradh go mb’fhéidir gur chuir sé lámh ina bhás féin. Ar ndóigh níorbh fhéidir é seo a chruthú nó a dhiúltú go dearfa.
Aigéad sailleach. Slabhra hidreacarbóin a bhfuil carbocsailghrúpa ag ceann amháin de agus grúpa miotalach ag an gceann eile de é aigéad sailleach. Braitheann iompar agus airíonna saillte den chuid is mó ar struchtúr agus ar chumraíocht na n-aigéad sailleach a chomhdhéanann an tríghlicríd.
Gamma Globulin. Is aicme phróitéine í gáma-ghlóbailin (nó Ig). Tá gáma-ghlobailiní ar fáil san fhuil, agus aithnítear iad de réir a n-áiteanna trí séiream-leictreafóiréis phróitéineach.
Haptaglóibin. Is í Haptaglóibin (giorraithe mar Hp) an phróitéin i ndaoine atá ionchódaithe ag an ngéin "HP". I fuilphlasma, ceanglaíonn haptaglóibin le ard-fhiníocht le haemaglóibin saor (nó neamhcheangailte) a scaoiltear ó na heiritricítí, agus ar an gcaoi sin cuireann sé bac ar a ghníomhaíocht ocsaídiúcháin dhíobhálach. I gcomparáid le "Hp", ceanglaíonn haemaipeisín le haem saor. Ansin, bainfidh an córas líontáin intéiliaigh (an liathán den chuid is mó) an coimpléasc haptaglóibin-haemaglóibin.
Comhar. Iris mhíosúil Ghaeilge é Comhar a bpléitear litríocht agus cúrsaí reatha ann, dírithe i gcónaí ar léitheoirí oilte. 
Ba é Breandán Ó hEithir t-eagarthóir is mó iomrá, agus i measc na scríbhneoirí aitheanta a bhfuil a shaothar le fail inti, tá Seán Ó Ríordáin, Máirtín Ó Direáin, Máirtín Ó Cadhain, Alan Titley, Tomás Mac Síomóin, Pól Ó Muirí agus Seán Mac Mathúna. Dúradh gur san iris a foilsíodh saothar le beagnach gach scríbhneoir Gaeilge a thuill clú sa 20ú haois. 
Foilsíonn Comhar roinnt leabhar freisin. Fáiltíonn an iris roimh scríbhneoirí nua Gaeilge. Comhlacht carthanachta (uimhir 47559) gan scaireanna atá ann. 
Stair.
Bhunaigh "An Comhchaidreamh", dream idir-ollscoile, "Comhar" sa bhliain 1942. Foilsíodh an chéad eagrán i mBealtaine na bliana 1942, tráth a raibh páipéar gann sa tír agus an dara cogadh domhanda faoi lán seoil. Go deimhin, bhí páipéar chomh gann sin ag an am go raibh ar eagarthóirí na hirise nua cead speisialta a lorg ón Aire Seán Lemass chun an iris a chur i gcló.
I Mí na Nollag 2007 fógraíodh nach bhfoilseofaí "Comhar" a thuilleadh ó tharla go raibh Foras na Gaeilge chun deireadh a chur leis an deontas a thug siad don iris. I Mí an Mheithimh 2008, áfach, fógraíodh go bhfoilseofaí an iris arís tar éis d'Fhoras na Gaeilge athbhreithniú a dhéanamh ar an gcinneadh sin agus an deontas a athnuachan.
Cuireadh an iris ar líne sa bhliain 2017.
LeabhairCOMHAR.
Athbhunaíodh an comhlacht foilsitheoireachta a bhain le COMHAR, inphrionta "LeabhairCOMHAR" sa bhliain 2010 chun nualitríocht na Gaeilge a fhorbairt. Tá sí mar aidhm ag an gcomhlacht ó thús, scríbhneoirí úra a earcú agus a chothú ar bhonn leanúnach. Tá breis is 45 leabhar foilsithe ag "LeabhairCOMHAR" ó thús ama. Cuireann"LeabhairCOMHAR" réimse leathan leabhar ar fáil idir leabhair staire, beathaisnéisí acadúla agus úrscéalta do dhaoine fásta. Tá sé cinn de shraitheanna á bhforbairt ag "LeabhairCOMHAR" faoi láthair mar a leanas: 
Ní gá ach sracfhéachaint a thabhairt ar an Siopa Leabhar ar líne ar an leathanach gréasáin www.iriscomhar.com le feiceáil go bhfuil neart leabhar ar fáil a bhféadfaí úsáid a bhaint astu sa seomra ranga nó leas a bhaint astu chun suim daoine óga a mhúscailt sa léitheoireacht.
Gobán Saor. Pearsa i mbéaloideas na hÉireann is ea an Gobán Saor. Tá trácht air i roinnt de na saothair Ghaeilge is sine dá bhfuil ann agus mhair sé i scéalta na ndaoine trí na glúnta. Deirtear gur saor sároilte é, ar a bhfuil ar a chumas eaglaisí a thógáil do na naoimh ar luas lasrach.
Goibhniu.
Deirtear gurb ionann an Gobán Saor agus an sean-dia Ceilteach Goibhniu. Príomhghabha na dTuath Dé Danann ab ea Goibhniu. Ba iad Brigit agus Tuireann a thuismitheoirí. "Na Trí Dé Dána" a thugtaí ar Ghoibhniu agus a dheartháireacha Creidhne agus Luchtaine.
Gofannon.
"Gofannon" a thugtar air i miotaseolaíocht na Breataine Bige. Mac leis an mbandia Dôn a bhí ann.
Inslin. Is hormón í inslin agus cuireann sí athrú suntasach i gcrích ar an ráta meitibileach agus córais eile an choirp (mar shampla an córas soithíoch). Is í inslin bunúdar; iontógála glúcóis i gcealla an choirp ón fhuil (an t-ae, na matáin, agus fíocháin sailleacha san áireamh), stórála glúcóis i bhfoirm glicigine san ae agus sna matáin, agus baic le húsáid saille mar fhoinse fuinnimh. 
Nuair atá an leibhéal insline íseal nó as láthair, ní intógálann an chuid is mó de chealla an choirp glúcós agus tosaíonn an corp ag úsáid saille mar fhoinse fuinnimh.